Във връзка с постъпило уведомление с вх. № ОВОС-1107/14.05.2024г. и допълнителна информация с вх. № ОВОС-1107-2/18.06.2024г. за инвестиционно предложение (ИП): „Складова база за промишлени стоки и изграждане на сондажен кладенец до 25 м“, в ПИ с идентификатори 06505.19.14 и 06505.19.15, местност „Плоска/Плешево“, землище на с. Брестовица, община Родопи, област Пловдив и писмо с изх. № ПУ-01-559(1)/12.07.2024г. на Басейнова Дирекция Източнобеломорски район Пловдив, с възложител Г. Стоянов, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т.2, буква „2“ от приложение № 2 от Закона за опазване на околната среда /ЗООС/ и на основание чл. 93, ал. 1, т.1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0000578 „Река Марица“ и BG0002087 „Марица -Пловдив“.

Копие на писмото е изпратено до Община Родопи, Кметство с. Брестовица и БД ИБР

Отговорено от РИОСВ-Пловдив на 12.07.2024г.